**Ministru kabineta noteikumu projekta**

**„Grozījumi Ministru kabineta 2014. gada 25. marta noteikumos Nr. 157 „Nepilngadīgo personu atbalsta informācijas sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2014.gada 21.oktobra sēdes (prot.Nr.57 9.§ 3.punkts) protokollēmums.
2. Ministru kabineta 2015. gada 6. oktobra noteikumu Nr. 575 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.3. pasākuma “Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē” īstenošanas noteikumi” 16.1.4.apakšpunkts un 29.punkts.
3. Sociālo pakalpojumu un sociālās palīdzības likumā 12.panta 2.3, 2.4, trešā un sestā daļa, 28.panta 1.1 un 1.2daļa un 27.panta otrā daļa.
4. Bērnu tiesību aizsardzības likumā 67.2pants;
5. Latvijas Sodu izpildes kodeksa 50.7panta ceturtā daļa.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeimā 2017.gada 2.martā ir pieņemts likums „Grozījumi Bērnu tiesību aizsardzības likumā”, kas spēkā stājās 2017.gada 28.martā, kas noteica, ka, lai nodrošinātu sociālās garantijas, kā arī sociālo palīdzību un sociālos pakalpojumus, valsts informācijas sistēmas “Integrētā iekšlietu informācijas sistēma” apakšsistēmā “Nepilngadīgo personu atbalsta informācijas sistēma” (turpmāk – NPAIS) papildus tiek iekļauta informācija:1. par personām, kuras uzturas bērnu aprūpes iestādēs pēc 18 gadu vecuma sasniegšanas;
2. par personām, kurām pēc 18 gadu vecuma sasniegšanas ir tiesības uz sociālajām garantijām.

Saskaņā ar Bērnu tiesību aizsardzības likuma 42.panta pirmo daļu, personas, kuras uzturas bērnu aprūpes iestādēs pēc 18 gadu vecuma sasniegšanas ir ārpusģimenes aprūpē nodotie bērni, kuru vecākiem ir pārtrauktas vai atņemtas aizgādnības tiesības, jo bērna vecāku ģimenē netiek nodrošināti labvēlīgi apstākļi bērna attīstībai. Tā paša Bērnu tiesību aizsardzības likuma 42.panta pirmā daļa definē, ka pēc ārpusģimenes aprūpes izbeigšanas ilgāka bērna atstāšana aprūpes iestādē pieļaujama līdz mācību gada beigām, ja bērns turpina mācībās. Taču par šo faktu informācija vienkopus netiek saglabāta un tās iegūšana citām valsts un pašvaldību institūcijām ir apgrūtināta, kā rezultātā ir apgrūtināta gan valsts, gan pašvaldības institūciju sadarbība, bērna turpmāko sociālo garantiju nodrošināšanai (piemēram, tiesības saņemt dzīvojamo platību).Otrkārt, saskaņā ar Bērnu tiesību aizsardzības likuma 43.panta pirmo daļu, izbeidzoties aizbildnībai, beidzoties bērna aprūpei audžuģimenē vai bērnu aprūpes iestādē, pašvaldība nodrošina bāreni vai bērnu, kurš bija atstāts bez vecāku gādības, ar dzīvojamo platību, sociālajām garantijām un sniedz citu palīdzību arī pēc 18 gadu vecuma sasniegšanas. Lai nodrošinātu informācijas apriti par jau sniegto sociālo palīdzību, pašvaldībai, gadījumos, kad persona pēc ārpusģimenes aprūpes izbeigšanas dodas uz citu pašvaldību, minētās ziņas ir jāapstrādā NPAIS.Informācija par bērnu, kurš arī pēc 18 gadu vecuma sasniegšanas turpina uzturēties bērnu aprūpes iestādē, vai bērnu, kuram pēc 18 gadu vecuma sasniegšanas ir tiesības uz sociālajām garantijām pēc ārpusģimenes aprūpes tiesību izbeigšanās, ir iekļaujama NPAIS.Šobrīd Ministru kabineta 2014.gada 25.marta noteikumi Nr. 157 „Nepilngadīgo personu atbalsta informācijas sistēmas noteikumi” neparedz bērnu aprūpes iestādēm tiesības iekļaut ziņas par personām, kuras uzturas bērnu aprūpes iestādēs pēc 18 gadu vecuma sasniegšanas, vai par personām, kurām pēc 18 gadu vecuma sasniegšanas ir tiesības uz sociālajām garantijām. Tas apgrūtina informācijas saņemšanu par personu, kura arī pēc 18 gadu vecuma sasniegšanas turpina uzturēties bērnu aprūpes iestādē, vai par personu, kurai pēc 18 gadu vecuma sasniegšanas ir tiesības uz sociālajām garantijām savstarpējai sadarbībai starp bērnu aprūpes iestādēm, bāriņtiesām, pašvaldību sociālajiem dienestiem un izglītības iestādēm, Valsts bērnu tiesību aizsardzības inspekciju (turpmāk – VBTAI). Līdz ar to nepieciešams papildināt Ministru kabineta 2014.gada 25.marta noteikumus Nr.157 „Nepilngadīgo personu atbalsta informācijas sistēmas noteikumi”, lai nodrošinātu ziņu iekļaušanu NPAIS un ziņu saņemšanas apjomu no NPAIS.Attiecīgi ziņas par:1. personu, kura uzturas bērnu aprūpes iestādē pēc 18 gadu vecuma sasniegšanas, sniegs NPAIS pašvaldības sociālais dienests, bērnu aprūpes iestāde un Valsts bērnu tiesību aizsardzības inspekcija katra savas kompetences ietvaros;
2. personu, kura sasniegusi 18 gadu vecumu, bet tai ir tiesības uz sociālajām garantijām pēc ārpusģimenes aprūpes izbeigšanās, sniegs NPAIS pašvaldības sociālais dienests, bērnu aprūpes iestāde un Valsts bērnu tiesību aizsardzības inspekcija katra savas kompetences ietvaros;
3. personu, kura turpina atrasties ieslodzījuma vietā (audzināšanas iestādē nepilngadīgajiem) pēc 18 gadu vecuma sasniegšanas, sniegs NPAIS Ieslodzījuma vietu pārvalde.

Tāpat tiesiskais regulējums paredz iesniegt NPAIS arī informāciju par ilgstošās sociālās aprūpes un sociālās rehabilitācijas institūcijā esošā nepilngadīgā fizisko un psihosociālo attīstību, taču šo informāciju neievadīs ārstniecības personas un tajā netiks iekļauta sensitīva informācija. Informācijā par bērna fizisko un psihosociālo attīstību tiek ietvertas šādas ziņas: saskarsmes raksturojums (piemēram, grūtības saskarsmē ar vienaudžiem, patīk pakļauties citiem bērniem, grūtības saskarsmē ar pieaugušajiem, u.tml.), bērna attīstība (piemēram, atbilst vecumposmam), bērna izglītība (piemēram, skolu apmeklē), bērna sekmes (piemēram, izcilas vai apmierinošas), bērna sasniegumi (piemēram, savā vecuma grupā labākais tāllēcējs novadā), bērna grūtības (piemēram, mēdz kļūt nesavaldīgs), bērna veselības stāvoklis (piemēram, apmierinošs, normāls), brīvā laika pavadīšana (piemēram, aizraušanās, brīvā laika pavadīšanas iespējas), intereses un prasmes (piemēram, sports), identificētas problēmas (seko novērtējums, piemēram, nebūtiskas), u.c. Šo ziņu apstrādes mērķis ir pēc iespējas atvieglot valsts un pašvaldību institūciju saskarsmi ar nepilngadīgo brīžos, kad tam tiek sniegta nepieciešamā palīdzība vai pakalpojums, nodrošinot ne tikai vecumposmam atbilstošu personāla rīcību, bet ņemot vērā individuālas bērna fiziskās un psihosociālās attīstības pazīmes.Saskaņā ar Bērnu tiesību aizsardzības likuma 27.pantu, šķirot bērnu no ģimenes, viņam tiek nodrošināta ārpusģimenes aprūpe pie aizbildņa, audžuģimenē vai bērnu aprūpes iestādē, kā arī valsts apmaksāta neatliekamā medicīniskā palīdzības ārstniecības iestādēs vai palīdzības sociālās rehabilitācijas iestādēs. Bērnam primāri tiek nodrošināta iespēja augt pie aizbildņa vai audžuģimenē (trešā daļa). Savukārt, tā paša panta trešā prim daļa paredz, ka ārpusģimenes aprūpi bērnu aprūpes iestādē nodrošina, ja aprūpe pie aizbildņa vai audžuģimenē nav piemērota konkrētam bērnam, kas sevī ietver arī atbilstošu viņa veselības un psihosociālā attīstības stāvokļa novērtējumu un turpmāku ņemšanu vērā. Bērnu aprūpes iestādē bērns atrodas līdz brīdim, kad viņam tiek nodrošināta piemērota aprūpe pie aizbildņa vai audžuģimenē. Atbilstoši likumā ietvertajam principam, ja bērns nonāk ārpusģimenes aprūpē, viņam primāri nepieciešams nodrošināt aprūpi ģimeniskā vidē – pie aizbildņa vai audžuģimenes, arī gadījumos, ja bērns ir ievietots bērnu aprūpes iestādē, nepazūd princips, ka viņam aprūpe nodrošināma ģimeniskā vidē, tostarp, nodrošinot nepieciešamo medicīnisko atbalstu vai psiholoģisko atbalstu. Lai varētu atrast bērna vajadzībām piemērotu audžuģimeni vai aizbildņi, bāriņtiesai ir nepieciešams zināt informāciju par bērna fizisko un psihosociālo attīstību. Jau šobrīd sociālo pakalpojumu jomā (piemēram, Ministru kabineta 2017.gada 13.jūnija noteikumos Nr.338 “Prasības sociālo pakalpojumu sniedzējiem”, Ministru kabineta 2008.gada 29.septembra noteikumos Nr.794 “Kārtība, kādā nodrošina adoptējamo bērnu un to personu uzskaiti, kuras vēlas adoptēt bērnu”) bērnu aprūpes iestādes sniedz informāciju iesaistītām institūcijām – bāriņtiesām un sociālajiem dienestiem – par bērna fizisko stāvokli un psihosociālo attīstību, lai varētu ievērot bērna tiesību un interešu aizsardzību, nodrošinot bērnam vajadzībām atbilstošu aprūpi (vai atgriešanos bioloģiskā ģimenē). Tāpat šādu bērna fiziskās un psihosociālās attīstības informācijas apstrādi paredz Sociālo pakalpojumu un sociālās palīdzības likuma 28.panta 1.2daļas 2.punkts.Regulējums ļaus uzkrāt un aktīvi strādāt ar datiem par personām līdz 24 gadu vecumam, pēc tam saglabājot minētos datus līdz personas 33 gadu vecuma sasniegšanai. Šāds i**nformācijas glabāšanas termiņš noteikts, ievērojot** Bērnu tiesību aizsardzības likuma 67.2panta sesto daļu, kas paredz, ka informāciju glabā 15 gadus no dienas, kas persona sasniegusi pilngadību.Ministru kabineta **2014.gada 25.marta noteikumu Nr.157 “Nepilngadīgo personu atbalsta informācijas sistēmas noteikumi” 5.1.17.apakšpunkts jau satur norādi par pilngadības sasniegšanu un informācijas ievade (ja nepieciešams) tiek turpināta tajā pašā kartiņā no katras procesā iesaistītās iestādes savas kompetences ietvaros par attiecīgo bērnu (personu) nedublējot attiecīgās kartiņas par bērnu (personu).**VBTAI 2016.gada 14.aprīlī noslēdza vienošanos (turpmāk – Vienošanās) ar Centrālo finanšu un līgumu aģentūru par Eiropas Savienības fonda projekta Nr.9.2.1.3/16/001 „Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē” (turpmāk – Projekts) īstenošanu. Projekta 1.2.apakšdarbība “Nepilngadīgo personu atbalsta informācijas sistēmas pielāgošana” paredz, ka, lai nodrošinātu datu apmaiņu starp valsts un pašvaldību iestādēm, kas iesaistītas darbā ar bērniem ar uzvedības traucējumiem, NPAIS nepieciešams ievietot informāciju par Projekta ietvaros VBTAI izveidotās Konsultatīvās nodaļas uzskaitē esošajiem bērniem ar uzvedības traucējumiem, izstrādātajām atbalsta programmām, kā arī izstrādātajām rekomendācijām bērnu uzvedības korekcijai. Lai minēto informāciju varētu ievietot NPAIS, NPAIS jāpapildina ar nepieciešamajiem datu blokiem VBTAI informācijas saglabāšanai un apstrādei. VBTAI sadarbībā ar Iekšlietu ministrijas Informācijas centru iepirkuma rezultātā piesaistīja pakalpojuma sniedzēju NPAIS programmatūras izmaiņu procesa apraksta koncepcijas izstrādei, NPAIS programmēšanai, testēšanai un izmaiņu ieviešanai NPAIS, NPAIS izmaiņu lietotāja rokasgrāmatas izstrādei, NPAIS lietotāju apmācībām. NPAIS programmatūras izmaiņas pašreiz ieviestas testa vidē. Šobrīd plānots, ka Izglītības un zinātnes ministrija pa tiešo sniegs Iekšlietu ministrijas Informācijas centram informāciju sistēmas darbības nodrošināšanai. Nākotnē nepieciešams pilnveidot datu apmaiņas risinājumu, lai datu apmaiņa tiktu nodrošināta, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju. Bet šobrīd Valsts informācijas sistēmu savietotājs netiek izmantots, jo lēmums par Valsts informācijas sistēmu savietotāja (ne)izmantošanu tika pieņemts pamatojoties uz saistīto izmaksu aprēķinu, ievērojot jau īstenotās informācijas apmaiņas risinājumu tehniskās izstrādes saistītajās informācijas sistēmās.Saistībā ar minēto, nepieciešams veikt grozījumus Ministru kabineta 2014.gada 25.marta noteikumos Nr. 157 „Nepilngadīgo personu atbalsta informācijas sistēmas noteikumi”, lai nodrošinātu VBTAI Konsultatīvās nodaļas rīcībā esošās informācijas ievadīšanu NPAIS. Regulējums veicinās informācijas apmaiņu starp valsts un pašvaldību iestāžu speciālistiem, kuri strādā ar minēto mērķgrupu. Vienlaikus, lai nodrošinātu efektīvāku plānoto deinstitucionalizācijas procesu valstī atbilstoši Sociālo pakalpojumu attīstības pamatnostādnēs 2014. – 2020.gadam 1.2.1.punktā „Sociālie pakalpojumi bāreņiem un bez vecāku gādības palikušajiem bērniem” norādītajam, ka „bērnu sociālo aprūpes iestāžu deinstitucionalizācijas plāna ietvaros primāri tiks nodrošināts, ka bērni vecumā līdz trīs gadu vecumam ilgstoši neatrodas bērnu sociālās aprūpes institūcijās. Krīzes situācijā (piemēram, bērns tiek izņemts no ģimenes un bērnam nav iespējams nekavējoties nodrošināt aprūpi pie aizbildņa vai audžuģimenē) bērns vecumā līdz trīs gadu vecumam institūcijā varēs uzturēties ne ilgāk par trim mēnešiem, lai varētu veikt bērna diagnostiku un piemeklēt bērnam vislabāko ārpusģimenes aprūpes nodrošinātāju (tikai izņēmuma gadījumos pieļaujama bērnu uzturēšanās institūcijā līdz 6 mēnešiem). Līdzīgi arī bērni vecumā no trīs gadu vecuma institūcijā varēs uzturēties ne ilgāk par 6 mēnešiem (izņēmuma gadījumos pieļaujama bērnu uzturēšanās institūcijā līdz vienam gadam), bet bērniem no 15 gadu vecuma pakalpojums tiek nodrošināts jauniešu mājā” ir nepieciešams nodrošināt efektīvāku informācijas apmaiņas sistēmu starp iesaistītajām institūcijām. Lai nodrošinātu iepriekšminētā deinstitucionalizācijas principa īstenošanu praksē, pašvaldības sociālajam dienestam nepieciešams periodiski sniegt informāciju par veikto sociālo darbu ar bērna ģimeni, lai bāriņtiesa varētu vērtēt iespēju bērnam, kurš atrodas bērnu aprūpes institūcijā, nodrošināt piemērotu aprūpi pie aizbildņa, audžuģimenē vai atgriezt bērnu ģimenē. Informācija par veikto sociālo darbu iekļaujamas ziņas par to, vai un kādā veidā pārskata periodā notikusi virzība uz mērķa un tam pakārtotu uzdevumu, kas risku novērtēšanas rezultātā tika izvirzīti, sasniegšanu.Vienlaikus informācija apmaiņas pienākums ir regulēts arī likumā “Grozījumi Sociālo pakalpojumu un sociālās palīdzības likumā”, kas stājās spēkā 2017.gada 9.februārī un Ministru kabineta 2006.gada 19.decembra noteikumos Nr.1037“Bāriņtiesas darbības noteikumi”. Papildus tam, Latvijas Sodu izpildes kodeksa 50.7panta ceturtā daļa noteic, ka, lai nostiprinātu resocializācijas rezultātus un dotu iespēju iegūt vispārējo izglītību vai profesionālo sagatavotību, notiesātos, kas sasnieguši 18 gadu vecumu, ar izvērtēšanas komisijas lēmumu var atstāt audzināšanas iestādē nepilngadīgajiem līdz mācību gada beigām vai soda termiņa beigām, bet ne ilgāk kā līdz 25 gadu vecuma sasniegšanai. Izņēmuma gadījumā ar izvērtēšanas komisijas lēmumu notiesāto, kas sasniedzis 25 gadu vecumu, var atstāt audzināšanas iestādē nepilngadīgajiem līdz mācību gada beigām.Cēsu audzināšanas iestādē nepilngadīgajiem un Iļģuciema cietuma Nepilngadīgo audzināšanas nodaļā atrodas nepilngadīgie līdz 18 gadu vecumam, un atbilstoši Latvijas Sodu izpildes kodeksa 50.7 panta ceturtajai daļai Cēsu audzināšanas iestādē nepilngadīgajiem un Iļģuciema cietuma Nepilngadīgo audzināšanas nodaļā notiesātie var atrasties arī līdz 25 gadu vecumam.Nepilngadīgajiem, kas atrodas Cēsu audzināšanas iestādē nepilngadīgajiem un Iļģuciema cietuma Nepilngadīgo audzināšanas nodaļā, arī tiek sniegta sociālā palīdzība, kā arī pēc soda izciešanas daļai no viņiem ir tiesības uz sociālajām garantijām. Ņemot vērā minēto, nepieciešams Ministru kabineta 2014. gada 25. marta noteikumos Nr. 157 “Nepilngadīgo personu atbalsta informācijas sistēmas noteikumi” papildināt, ka attiecīgais regulējums attiecas arī uz nepilngadīgajiem, kas atrodas Cēsu audzināšanas iestādē nepilngadīgajiem un Iļģuciema cietuma Nepilngadīgo audzināšanas nodaļā.Ministru kabineta 2014.gada 25.marta noteikumu Nr.157 “Nepilngadīgo personu atbalsta informācijas sistēmas noteikumi” 5.21.8.punkts paredz, ka NPAIS par personām, kuras uzturas nepilngadīgā dzīvesvietā, tiek iekļauta informācija par kriminālprocesu, kurā attiecīgajai personai celta apsūdzība, notiek tiesas process vai piemērots sods par noziedzīgiem nodarījumiem, kas saistīti ar vardarbību vai vardarbības piedraudējumu, vai vērsti pret ģimeni un nepilngadīgajiem, norādot konkrētus Krimināllikuma pantus.Kopš Ministru kabineta 2014.gada 25.marta noteikumu Nr.157 “Nepilngadīgo personu atbalsta informācijas sistēmas noteikumi” pieņemšanas Krimināllikuma Sevišķajā daļā ir veikti vairāki grozījumi. Ievērojot minēto, nepieciešams precizēt Ministru kabineta 2014.gada 25.marta noteikumu Nr.157 “Nepilngadīgo personu atbalsta informācijas sistēmas noteikumi”, aktualizējot tajos ietvertās atsauces uz konkrētiem Krimināllikuma pantiem un to daļām.  |
| 3. | Projekta izstrādē iesaistītās institūcijas | Iekšlietu ministrijas Informācijas centrs, Labklājības ministrija. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar:1. personas, kuras ir sasniegušas 18 gadu vecumu, bet turpina uzturēties bērnu aprūpes iestādēs, vai personas, kurām pēc 18 gadu vecuma sasniegšanas ir tiesības uz sociālajām garantijām, vai personas, kuras notiesātas nepilngadīgas, bet sasniegušas 18 gadu vecumu turpina resocializācijas programmu audzināšanas iestādē vai cietuma struktūrvienībā nepilngadīgajiem, bāriņtiesas, pašvaldību sociālie dienesti, izglītības iestādes, VBTAI, Iekšlietu ministrijas Informācijas centrs;
2. bērni ar saskarsmes grūtībām un uzvedības traucējumiem, pašvaldību sociālie dienesti, izglītības iestādes, VBTAI, Iekšlietu ministrijas Informācijas centrs, bāriņtiesas, Valsts policija, pašvaldības policija, Valsts probācijas dienests, Ieslodzījuma vietu pārvalde.

Bērnu aprūpes iestādēs esoši bāreņi un bez vecāku gādības palikuši bērni, bērnu aprūpes iestādes, bāriņtiesas, pašvaldību sociālie dienesti. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tiks samazināts administratīvais slogs bāriņtiesām, pašvaldību sociālajiem dienestiem, izglītības iestādēm, bāriņtiesām, bērnu aprūpes iestādēm, vienlaikus paplašinot jau šobrīd VBTAI un bērnu aprūpes iestādēm noteiktās tiesības saņemt informāciju, jo tiks būtiski samazināta rakstveida dokumentu plūsma starp bērnu aprūpes iestādēm un bāriņtiesām, pašvaldības sociālajiem dienestiem, izglītības iestādēm, pašvaldības policijai, Valsts policijai, Valsts probācijas dienestam un VBTAI, kā arī tiks veicināta VBTAI īstenotā Projekta apakšdarbības mērķa sasniegšana. |
| 3. | Administratīvo izmaksu monetārs novērtējums | Administratīvo izmaksu monetārs novērtējums pievienots pielikumā. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2018. gadu | izmaiņas, salīdzinot ar 2018. gadu | izmaiņas, salīdzinot ar 2018. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 69 500 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 69 500 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 69 500 | 0 | 0 | 0 | 0 |
| 2.1. valsts pamatbudžets | 69 500 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Pasākums:Iekšlietu ministrijai (Iekšlietu ministrijas Informācijas centram) budžeta apakšprogrammā 62.07.00 “Eiropas Reģionālās attīstības fonda (ERAF) projektu un pasākumu īstenošana (2014-2020)” izmaiņu veikšanai NPAIS programmatūrā – jaunu datu lauku izveide (izmaiņas ievades formās un meklēšanas formās, izdrukās), jaunas lietotāju lomas izveide, izmaiņu veikšana datu apmaiņas servisos, tehniskās specifikācijas izstrādei, analīzei, projektēšanai un programmatūras izmaiņu izstrādei un testēšanai 2018.gadā piešķirts papildu finansējums 69 500 *euro* apmērā:139 cilvēkdienas x 500 *euro* = 69 500 *euro* (ar pievienotās vērtības nodokli) (EKK 5140 “Nemateriālo ieguldījumu izveidošana”).Plānotie izdevumi izmaiņu veikšanai NPAIS programmatūrā ir iekļauti likumā “Par valsts budžetu 2018.gadam” un likumā “Par vidēja termiņa budžeta ietvaru 2018., 2019. un 2020.gadam” Labklājības ministrijas budžeta apakšprogrammā 62.07.00 “Eiropas Reģionālās attīstības fonda (ERAF) īstenotie projekti labklājības nozarē (2014-2020)” (Valsts budžeta kapitālo izdevumu transferti no valsts pamatbudžeta dotācijas no vispārējiem ieņēmumiem uz Iekšlietu ministrijas budžetu).Nepieciešamos izdevumus plānots segt no darbības programmas “Izaugsme un nodarbinātība” 2.prioritārā virziena “IKT pieejamība, e-pārvalde un pakalpojumi” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” Labklājības ministrijas īstenotā Eiropas Reģionālā attīstības fonda (turpmāk – ERAF) projekta Nr.2.2.1.1/16/I/003 “Deinstitucionalizācijas procesu atbalsta sistēma (1.kārta)” ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Notiesātā resocializācijas nosacījumus regulē atsevišķs normatīvais akts - Ministru kabineta 2013.gada 9.aprīļa noteikumi Nr.191 “Notiesātā resocializācijas īstenošanas kārtība”. Ministru kabineta 2013.gada 9.aprīļa noteikumos Nr.191 “Notiesātā resocializācijas īstenošanas kārtība” ir jāizdara grozījumi par to, ka informācija par personu, kura notiesāta nepilngadīga, bet sasniegusi 18 gadu vecumu turpina resocializācijas programmu audzināšanas iestādē vai cietuma struktūrvienībā nepilngadīgajiem, tiek iesniegta turpmāk arī valsts informācijas sistēmas “Integrētā iekšlietu informācijas sistēma” apakšsistēmā “Nepilngadīgo personu atbalsta informācijas sistēma”. |
| 2. | Atbildīgā institūcija | Tieslietu ministrija (Ieslodzījuma vietu pārvalde). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektam tika nodrošināta sabiedrības līdzdalība, ievietojot paziņojumu Iekšlietu ministrijas mājaslapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projektam nodrošināta sabiedrības līdzdalība 2017. gada 10.jūlijā ievietojot paziņojumu Iekšlietu ministrijas mājaslapā sadaļā “Sabiedrības līdzdalība”. Tika lūgts sniegt rakstveida atzinumu (nosūtot to uz Iekšlietu ministrijas Informācijas centra e-pasta adresi) par projektu divu nedēļu laikā no paziņojuma izvietošanas dienas. |
| 3. | Sabiedrības līdzdalības rezultāti | Par ievietoto projektu Iekšlietu ministrijas mājaslapā sadaļā “Sabiedrības līdzdalība” rakstveida atzinumi Iekšlietu ministrijas Informācijas centra e-pastā netika saņemti. |
| 4. | Cita informācija | Nav. |
|  |  |  |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Bērnu aprūpes iestādes, bāriņtiesas, pašvaldības sociālie dienesti, izglītības iestādes, VBTAI, Iekšlietu ministrijas Informācijas centrs, pašvaldības policija, Valsts policija, Valsts probācijas dienests, Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

Iesniedzējs:

iekšlietu ministrs R.Kozlovskis

Vīza: valsts sekretārs D.Trofimovs

15.02.2018. 08:02

2972

S.Koritko

67208742, signe.koritko@ic.iem.gov.lv